CELEX: 62018TN0756
Language: mt
Date: 2018-12-28 00:00:00
Title: Kawża T-756/18: Rikors ippreżentat fit-28 ta’ Diċembru 2018 – AG vs Europol

11.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/67
            
         
      Rikors ippreżentat fit-28 ta’ Diċembru 2018 – AG vs Europol
      (Kawża T-756/18)
      (2019/C 93/87)
      Lingwa tal-kawża: il-Ġermaniż
      
         Partijiet
      
      
         Rikorrent: AG (rappreżentant: C. Abrar, avukat)
      
         Konvenuta: L-Aġenzija tal-Unjoni Ewropea għall-Kooperazzjoni fl-Infurzar tal-Liġi
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla ċ-ċaħda impliċita tal-ilment tar-rikorrent tat-2 ta’ Lulju 2018;
               
            
                  —
               
               
                  tordna lill-konvenuta tadotta deċiżjoni suffiċjentement motivata u legali rigward il-pretensjoni tiegħu għal sehem mill-Fond tal-Pensjoni tal-Europol; u
               
            
                  —
               
               
                  tikkundanna lill-konvenuta għall-ispejjeż kollha tal-proċedura.
               
            
         Motivi u argumenti prinċipali
      
      Ir-rikors huwa bbażat fuq il-motivi segwenti.
      
                  1.
               
               
                  L-ewwel motiv: ksur ġenerali tal-obbligu ta’ motivazzjoni
                  
                              —
                           
                           
                              Fil-kuntest tal-ewwel motiv, ir-rikorrent isostni li t-talba tiegħu dwar (i) it-trażmissjoni tal-att amministrattiv li permezz tiegħu l-konvenuta applikat id-Deċiżjoni (UE) 2015/1889 (1) fil-konfront tiegħu u (ii) il-motivazzjoni li fuqha huwa bbażat l-att amministrattiv, flimkien ma’ spjegazzjoni tar-raġuni għalfejn parti sinjifikattiva tal-attiv tal-fond tal-pensjoni tqassmet lill-Istati Membri, ġiet impliċitament miċħuda.
                           
                        
                              —
                           
                           
                              F’dan ir-rigward, ir-rikorrent jallega li l-konvenuta naqset milli twettaq l-obbligi tagħha konformement mal-prinċipji ta’ prassi amministrattiva Ewropea tajba u konformement mal-Artikolu 296 TFUE. Ir-rikorrent għandu wkoll interess ġuridiku peress li hija biss deċiżjoni motivata dwar id-drittijiet tiegħu għall-Fond tal-Pensjoni tal-Europol li tista’ tippermettilu jevalwa l-legalità tal-assenjazzjoni u tal-implimentazzjoni ta’ pretensjonijiet oħra.
                           
                        
            
                  2.
               
               
                  It-tieni motiv: reviżjoni inċidentali tad-Deċiżjoni (UE) 2015/1889
                  
                              —
                           
                           
                              Fil-kuntest tat-tieni motiv, ir-rikorrent isostni li l-allegata bażi għad-deċiżjoni li ma ġietx adottata tista’, matul l-istħarriġ ġudizzjarju, tirriżulta li hija vvizzjata bi żball ta’ evalwazzjoni u li għalhekk hija illegali. F’dan ir-rigward, huwa partikolarment neċessarju li tingħata spjegazzjoni għalfejn partijiet sinjifikattivi mill-Fond tal-Pensjoni tal-Europol tqassmu lill-Istati Membri tal-UE.
                           
                        
                              —
                           
                           
                              Ir-rikorrent isostni wkoll li l-Qorti Ġenerali tista’, fl-interessi tal-ekonomija tal-ġudizzju u sabiex jiġu evitati proċeduri ġudizzjarji sussegwenti, tikkomunikalu indikazzjonijiet dwar l-illegalità tad-Deċiżjoni (UE) 2015/1889, peress li r-reviżjoni inċidentali ta’ din id-deċiżjoni tista’ ma sseħħx minħabba n-nuqqas ta’ deċiżjoni motivata.
                           
                        
            
         (1)  Deċiżjoni tal-Kunsill (UE) 2015/1889 tat-8 ta’ Ottubru 2015 dwar ix-xoljiment tal-fond tal-pensjoni tal-Europol (ĠU 2015 L 276, p. 60)